stanford-oval/wikipedia huggingface dataset:
Hacksaw Ridge – aseeton sotilas
Tuotanto

Desmond Doss oli Yhdysvaltojen armeijan lääkintämies, joka kieltäytyi adventistina uskonnollisista syistä aseellisesta palveluksesta. Hänet palkittiin Medal of Honor-mitalilla toiminnastaan Okinawan taistelujen aikana vuonna 1945. Hacksaw Ridge oli lempinimi paikalliselle jyrkänteelle, jolla Doss pelasti haavoittuneita sotilaita haavoittuen myös itse. Booton Herndon kirjoitti hänestä elämäkerrallisen teoksen The Unlikeliest Hero vuonna 1967. Adventistipastori Stan Jensen luki kirjan ja halusi saada siitä elokuvaversion. Hän muutti Los Angelesiin, yrittäen vakuuttaa paikallista elokuvateollisuutta elokuvan tuottamisesta. Vuonna 2001 hän tapasi käsikirjoittaja/tuottaja Gregory Crosbyn, joka vakuututtuaan tapasi tuolloin 82-vuotiaan Dossin. Doss epäili hanketta, koska hän ei luottanut Hollywood-elokuvateollisuuteen. Jensen ja Crosby taivuttelivat lopulta hänet kuitenkin antamaan suostumuksensa elokuvalle.
Elokuvahanke ajautui kuitenkin ongelmiin. Elokuvaoikeudet siirtyivät useampaan otteeseen tuotantoyhtiöltä toiselle. Lopulta oikeudet olivat tuottaja Bill Mechanicilla, joka halusi ohjaajaksi Mel Gibsonin. Gibson kieltäytyi ensimmäisestä tarjouksesta, mutta suostui toiseen marraskuussa 2014. Samalla Andrew Garfield suostui esittämään elokuvan pääosaa Desmond Dossina, joka menehtyi yhdeksän vuotta ennen elokuvan lopullista julkaisua.
Mel Gibson halusi pitää CGI-grafiikan käytön mahdollisimman vähäisennä. Hacksaw Ridge kuvattiin Australiassa useilla eri kuvauspaikoilla lähellä Sydneyä 59:n päivän aikana 29. syyskuuta – 17. joulukuuta 2015. Dossin kotikaupunkia Yhdysvaltojen Lynchburgia Virginiassa kuvattiin kadulla Sydneyssä. Kohtaus hautusmaalla kuvattiin Centennial Parkissa ja Dossin peruskoulutuskausi Fort Jacksonissa kuvattiin Newington Armoryssa. Taistelukohtauksia kuvattiin 20th Century Studiosin Sydneyn toimiston takapihalla sekä maatilalla Bringellyssä Sydneyn länsipuolella. Jälkimmäiselle rakennettiin jäljennös Hacksaw Ridgestä Okinawalla. Sen laajat rakennustyöt herättivät kritiikkiä paikallisilta luonnonsuojelijoilta. Joitakin laajakulmakuvakohtauksia kuvattiin kallioilla lähellä Goulburnia.
Vastaanotto

Elokuvan ensi-ilta oli 6. marraskuuta 2016 ja se tuotti ensimmäisen 18-viikon aikana maailmanlaajuisesti 175,3 miljoonaa dollaria. Elokuvan budjetti oli noin 40 miljoonaa dollaria.
Hacksaw Ridge – aseeton sotilas sai kaksi Oscar-palkintoa vuoden 2017 gaalassa parhaasta leikkauksesta ja äänityksestä oltuaan ehdolla neljässä muussa kategoriassa muun muassa parhaasta elokuvasta, ohjauksesta ja miespääosasta. Lisäksi se sai kolme Golden Globe -ehdokkuutta parhaasta draamaelokuvasta, ohjauksesta ja miespääosasta draamaelokuvassa.
Vastaanotto > Arvostelut

Elokuva sai erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7,2/10. Keräys perustuu 183 arviointiin. Metacriticissä elokuvalla on 71 pistettä 100:sta.
Rolling Stone -lehden Peter Travers antoi elokuvalle neljä ja puoli tähteä ja kutsui elokuvaa parhaaksi sotaelokuvaksi sitten elokuvan Pelastakaa sotamies Ryan (1998). Travers kirjoitti: ”Se on väkivaltainen, riipaiseva, sydäntä särkevä ja unohtumaton. Ja kyllä, sen on ohjannut Mel Gibson, joka hänkin ansaitsee mitalin”. Helsingin Sanomien Mikko-Pekka Heikkinen antoi elokuvalle neljä tähteä ja sanoi arvostelussaan, että elokuva on ”parasta mitä sodasta on viime aikoina valkokankailla nähty”.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus | Palkinnot ja ehdokkuudet> Lähde |
| --- | --- | --- | --- | --- |
| Golden Globe | Paras draamaelokuva |  | Ehdokkuus |  |
| Golden Globe | Miespääosa draamaelokuvassa | Andrew Garfield | Ehdokkuus |  |
| Golden Globe | Ohjaus | Mel Gibson | Ehdokkuus |  |
| Oscar | Elokuva | Bill Mechanic & David Permut | Ehdokkuus |  |
| Oscar | Ohjaus | Mel Gibson | Ehdokkuus |  |
| Oscar | Miespääosa | Andrew Garfield | Ehdokkuus |  |
| Oscar | Äänitehosteet | Robert Mackenzie & Andy Wright | Ehdokkuus |  |
| Oscar | Äänitys | Kevin O'Connell, Andy Wright, Robert Mackenzie & Peter Grace | Voitto |  |
| Oscar | Leikkaus | John Gilbert | Voitto |  |
| Screen Actors Guild Awards | Miespääosa | Andrew Garfield | Ehdokkuus |  |
| Screen Actors Guild Awards | Paras sijaisnäyttelijäkokoonpano |  | Ehdokkuus |  |
Aiheesta muualla

Hacksaw Ridge – aseeton sotilas Internet Movie Databasessa (englanniksi)
Aleksandr Aleksandrov (kosmonautti)

| Aleksandr Pavlovitš Aleksandrov |
| --- | --- |

Henkilötiedot
Syntynyt: 20. helmikuuta 1943 (ikä 81) Moskova
Ammatti:  tekniikan tohtori
Ura
Aika avaruudessa:  310 vuorokautta
Valittu avaruuslentäjäksi:  1. joulukuuta 1978
Eläköityminen:  26. lokakuuta 1993
Lennot

 :  Sojuz T-9
 
 :  Sojuz TM-3
 
Neuvostoliittolainen postimerkki vuodelta 1984, omistettu kosmonauttien V. A. Ljahovin ja A. Alexandrovin Sojuz T-8 tehtävälle.
Aleksandr Pavlovitš Aleksandrov (ven. Алекса́ндр Па́влович Алекса́ндров, s. 20. helmikuuta 1943) on entinen neuvostoliittolainen kosmonautti.
Aleksandrov syntyi Moskovassa. Hän on kansallisuudeltaan venäläinen. Hän väitteli tekniikan tohtoriksi Moskovan Bauman-instituutista vuonna 1969 erikoistuen avaruusalusten asennonsäätöjärjestelmiin. Vuonna 1970 hän liittyi NKP:n jäseneksi. Hänet valittiin kosmonauttikoulutukseen 1. joulukuuta 1978. Hän lensi Sojuz T-9- ja Sojuz TM-3 -avaruusaluksilla. Hän vietti avaruudessa liki 310 vuorokautta. Aleksandrov erosi kosmonauttijoukoista 26. lokakuuta 1993. Hän jatkoi vastaavissa tehtävissä yrityksissä. Hän sai Neuvostoliiton sankarin arvonimen kahdesti, vuosina 1983 ja 1987.
Aleksandrov on naimisissa ja perheessä on kaksi lasta.
Albin Lindholm

Fredrik Albin Lindholm (8. heinäkuuta 1857 Kristiinankaupunki – 12. tammikuuta 1931 Helsinki) oli suomalainen sotilaskapellimestari, joka toimi Kaartin soittokunnan kapellimestarina 1901–1906. Lindholmin vanhemmat olivat teurastajamestari Adolf Lindholm ja Klara Lovisa Nyqvist. Hän oli naimisissa 1884–1892 Selina Johanna Nymanin (1859–1937) kanssa, liitto päättyi avioeroon. Toisen kerran Lindholm meni naimisiin 1930 Lydia Johanna Koivulammen (1886–1977) kanssa.
Vuonna 1904 Suomen Kaartin soittokunta teki ensimmäisenä suomalaisena puhallinorkesterina äänilevyn Albin Lindholmin toimiessa kapellimestarina. Kun Henkivartioväen 3. Suomen tarkk'ampujapataljoona lakkautettiin vuonna 1905 soittokuntineen, monet soittokunnan soittajat siirtyivät Helsingin Torvisoittokuntaan, jonka Kaartin soittokunnan kapellimestari Aleksei Apostol oli perustanut vuonna 1901.
Green Day: Rock Band

| Green Day: Rock Band |
| --- | --- |

Kehittäjä:  Harmonix
Julkaisija:  MTV Games Electronic Arts
Jakelija:  EA Distribution
Pelisarja:  Rock Band
Julkaistu:  NA 8. kesäkuuta 2010EU 11. kesäkuuta 2010
Lajityyppi:  musiikkipeli
Pelimuoto:  yksinpeli, moninpeli
Ikäluokitus:  ESRB: Teini-ikäisille 
Alusta:  PlayStation 3, Xbox 360, Wii
Jakelumuoto:  Blu-ray, DVD, optinen levy
Lisää peliartikkeleitaVideopelien teemasivulla
Infobox OK  : 
| Green Day: Rock Band> Yhteispisteet.Kerääjä | Green Day: Rock Band> Yhteispisteet.Pisteet |
| --- | --- |
GameRankings: 77 %
Metacritic: 75/100
Arvostelupisteet
Julkaisu: Pisteet
1UP.com: B
Eurogamer: 7/10
G4: 4/5
Game Informer: 7,5/10
IGN: 8,3/10
Green Day: Rock Band on Harmonixin kehittämä ja MTV Gamesin julkaisema Rock Band -pelisarjaan kuuluva musiikkipeli. Peli julkaistiin kesäkuussa 2010 PlayStation 3:lle, Xbox 360:lle ja Wiille. Pelissä on 47 yhdysvaltalaisen punk rock -yhtye Green Dayn kappaletta, kuvia ja videoita.
Kappaleet > 21st Century Breakdown (2009)

Song of the Century
21st Century Breakdown
Before the Lobotomy
Last Night on Earth
Peacemaker
Murder City
¿Viva La Gloria? (Little Girl)
Restless Heart Syndrome
Horseshoes and Handgrenades
The Static Age
American Eulogy
See the Light
Kappaleet > American Idiot (2004)

American Idiot
Jesus of Suburbia
Holiday
Boulevard of Broken Dreams
Are We the Waiting?/St. Jimmy
Give Me Novacaine/She's a Rebel
Extraordinary Girl
Letterbomb
Wake Me Up When September Ends
Homecoming
Whatsername
(Are We th Waiting?/St. Jimmy ja Give Me Novacaine/She's a Rebel on pelissä miksattu yhdeksi kappaleeksi ja ne soitetaan putkeen)
Kappaleet > Warning (2000)

Minority
Warning
Kappaleet > Nimrod (1997)

Hitchin’ a Ride
Good Riddance (Time of Your Life)
Nice Guys Finish Last
Kappaleet > Insomniac (1995)

Brain Stew" / "Jaded
Geek Stink Breath
Kappaleet > Dookie (1994)

Burnout
Having a Blast
Chump
Longview
Welcome to Paradise
Pulling Teeth
Basket Case
She
Sassafrass Roots
When I Come Around
Coming Clean
Emenius Sleepus
In the End
F.O.D.
Kappaleet > Erikseen ladattavat kappaleet

21 Guns
Last of the American Girls
Know Your Enemy
¡Viva La Gloria!
East Jesus Nowhere
Christian’s Inferno
Aiheesta muualla

Green Day: Rock Band (englanniksi)
Akshara Haasan

| Akshara Haasan |
| --- | --- |
 Akshara Haasan vuonna 2015.
Henkilötiedot
Syntynyt: 12. lokakuuta 1991 (ikä 33) Madras, Tamil Nadu, Intia
Ammatti:  näyttelijä
Vanhemmat:  Kamal Haasan Sarika
Sukulaiset:  Shruti Haasan
Näyttelijä
Aktiivisena:  2010–
Aiheesta muualla
IMDb 
AllMovie
Akshara Haasan (tamiliksi அக்சரா ஹாசன், Akcarā Hācaṉ; hindiksi अक्षरा हासन, Akṣarā Hāsan; s. 12. lokakuuta 1991 Madras, Tamil Nadu, Intia) on intialainen näyttelijä, joka työskentelee tamilin- ja hindinkielisissä elokuvissa. Hän on näyttelijä Kamal Haasanin ja näyttelijä Sarikan nuorempi tytär sekä näyttelijä Shruti Haasanin sisar. Hän aloitti uransa apulaisohjaajana ennen kuin teki ensiesiintymisensä hindinkielisessä draamaelokuvassa Shamitabh (2015) ja näytteli myöhemmin muun muassa tamilinkielisessä toimintatrillerissä Kadaram Kondan (2019).
Filmografia

| Vuosi | Elokuva | Rooli | Kieli |
| --- | --- | --- | --- |
| 2015 | Shamitabh | Akshara Pandey | Hindi |
| 2017 | Laali Ki Shaadi Mein Laaddoo Deewana | Laali | Hindi |
| 2017 | Vivegam | Natasha | Tamili |
| 2019 | Kadaram Kondan | Aadhira | Tamili |
| 2022 | Achcham Madam Naanam Payirppu | Pavithra | Tamili |
|  |  |  | Tamili |
Verkkosarjat

| Vuosi | Verkkosarja | Rooli | Kieli | Palvelu |
| --- | --- | --- | --- | --- |
| 2019 | Fingertip | Priya | Tamili | ZEE5 |
Aiheesta muualla

Kuvia tai muita tiedostoja aiheesta Akshara Haasan Wikimedia Commonsissa
Albin Lermusiaux

| Mitalit | Mitalit | Mitalit |  |
| --- | --- | --- | --- |
|  Albin Lermusiaux vuonna 1921. |  Albin Lermusiaux vuonna 1921. |  Albin Lermusiaux vuonna 1921. |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Ateena 1896 | 1 500 m |  |
Albin Lermusiaux (9. huhtikuuta 1874 – 1940) oli ranskalainen yleisurheilija, ampuja ja olympiamitalisti. Hän kilpaili Ateenan olympialaisissa 1896. Lermusiaux voitti alkueränsä 800 metrin juoksussa, mutta ei halunnut osallistua finaaliin. Sen sijaan 1 500 metrillä hän voitti pronssia johdettuaan kisaa lähes koko matkan ajan. Lermusiaux osallistui myös maratoniin, jossa hän oli myös kärkipaikalla pitkään, mutta tässä lajissa hän joutui keskeyttämään 32 kilometrin kohdalla.
Lermusiaux osallistui ammunnassa 200 metrin sotilaskiväärin kilpailuun, jossa hänen sijoituksensa on epäselvä. On kuitenkin varmaa, että hän ei sijoittunut 13 parhaan joukkoon 42:sta ampujasta.
Käännös suomeksi
Aleksandr Anjukov

| 0 | 1 | 2 |
| --- | --- | --- |

Henkilötiedot
Koko nimi: Aleksandr Gennadjevitš Anjukov
Syntymäaika: 28. syyskuuta 1982 (ikä 42)
Syntymäpaikka: Samara, Venäjän SFNT, Neuvostoliitto
Pelipaikka: puolustaja
Pituus: 178 cm
Seura
Seura: Zenit
Pelinumero: 22
Seurat
| Vuodet | Seura | O (M) |
| 2000–2005 2005– | Krylia Sovetov Samara Pietarin Zenit | 71 (3) 45 (3) |
Maajoukkue
| 2004- | Venäjä | 32 (1) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2008.  Maajoukkueuran tilastot päivitetty 7. kesäkuuta 2008.
Aleksandr Gennadjevitš Anjukov (ven. Александр Геннадьевич Анюков, s. 28. syyskuuta 1982 Samara) on venäläinen jalkapalloilija, joka edustaa Pietarin Zenitia. Pelipaikaltaan Anjukov on puolustaja. Hänen pelinumeronsa on 22, pituutensa 178 senttiä ja painonsa 67 kiloa.
Vuonna 2000 Anjukov pelasi PFK Krylja Sovetov Samaran reservijoukkueessa Venäjän 2. divisioonassa. Venäjän jalkapalloliigassa hän debytoi 14. lokakuuta 2000 ottelussa Zenitia vastaan. Anjukov edusti Samaraa viisi kautta, kunnes siirtyi Zenitiin. Zenitissa Anjukov oli voittamassa kaudella 2007-08 liigamestaruutta ja UEFA Cupin voittoa.
Venäjän maajoukkueeseen Anjukov on kuulunut vuodesta 2004 lähtien. Hän on edustanut Venäjää vuoden 2004, 2008 ja 2012 EM-kisoissa.
Acclaim Entertainment

| Acclaim Entertainment |
| --- | --- |

Perustettu:  1987
Lakkautettu:  2004
Kotipaikka:  Glen Cove, New York, Yhdysvallat
Toimiala:  videopeliteollisuus
Tuotteet:  videopelit, sarjakuvat
Infobox OKVirheellinen NIMI-arvo: 
Acclaim Entertainment oli yhdysvaltalainen yhtiö, joka suunnitteli, julkaisi ja markkinoi videopelejä useille eri alustoille.
Historia

Vuonna 1990 yhtiö osti LJN Toysin. Acclaim lopetti LJN:n leikkikaluvalmistuksen ja sulautti sen lopulta itseensä vuoteen 1995 mennessä.
Vuonna 2002 yhtiö osti Software Creationsin, jonka uudeksi nimeksi tuli Acclaim Studios Manchester.
Vuonna 2004 yhtiö meni konkurssiin. Acclaimin nimen osti Howard Marks, joka perusti yhtiön Acclaim Games.
Yrityksellä oli useita tuotesarjoja kuten Rise Of The Robots. Konkurssiin tapahtuessa kesken jääneitä nimikkeitä olivat 100 Bullets, Kung Faux ja The Last Job.
Pelit

Yhtiö kehitti ja julkaisi pelejä useille alustoille mukaan lukien Sega Mega Drive ja Nintendo GameCube.
Tytäryhtiöt

Yhtiöllä oli studiot Cheltenhamissa ja Manchesterissä Yhdistynessä kuningaskunnassa, Glen Covessa New Yorkissa ja Austinissa Texasissa Yhdysvalloissa.
Aiheesta muualla

MobyGames - Acclaim Entertainment, Inc.
Alcolapia

| Alcolapia |
| --- | --- |
 Alcolapia alcalica
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Pseudocrenilabrinae
Suku::  Alcolapia  Thys van den Audenaerde, 1969
Katso myös
   Alcolapia Wikispeciesissä   Alcolapia Commonsissa 
Infobox OKNimi-testi OK: 
Alcolapia on kirjoahveniin kuuluva kalasuku. Sen lajit ovat erittäin emäksisiin  ympäristöihin sopeutuneita ekstremofiilejä.
Levinneisyys

Suvun neljä kalalajia elävät ainoastaan Itä-Afrikassa Natronjärven, Magadijärven sekä Shompolen suoalueen lämpimissä, erittäin suolaisissa ja emäksisissä vesissä. Yksi lajeista on myös levinnyt ihmisen mukana Nakurujärveen.
Elinympäristö ja elintavat

Kalat elävät pääasiassa järvien pohjan lähteiden ympäristössä sekä rantojen laguuneissa ja niitä tavataan harvoin avovedestä. Lajien elinympäristössä veden lämpötila vaihtelee 16–40 °C välillä ja pH on yleensä 9–10,5 välillä. Alcolapiat ovat Natron- ja Magadijärvien ainoita kaloja ja harvoja niiden olosuhteissa selviytyviä monisoluisia eliöitä. Kalojen ravinto muodostuu pääasiassa veden pinnalla kelluvista sinileväkasvustoista sekä bakteerimassoista, mutta ne saalistavat myös jonkin verran hankajalkaisia ja sääskien toukkia.
Lajit

Sukuun kuuluu neljä lajia:
Alcolapia alcalicus
Alcolapia grahami
Alcolapia latilabris
Alcolapia ndalalani
Aero Minor

Aero Minor
Aero Minor oli vuosina 1946–1948 valmistettu tšekkoslovakialainen automalli. Aero Minorissa on kaksisylinterinen kaksitahtinen 615 cm³:n moottori, jonka teho on 15 kW (20 hv) ja puristussuhde 6,0:1. Minorin huippunopeus oli 107 km/h. 1940-luvun alussa kehitetyssä moottorissa oli saksalaisen DKW:n vaikutteita. Prototyyppi valmistui vuonna 1941.
Aero Minorin suunnitteli moottoripyöristä tunnettu Jawa, mutta markkinointisyistä malli nimettiin Aero-merkkiseksi.
Minoria valmistettiin eri korimuunnelmina, esimerkiksi avomallina ja puukylkisenä farmarimallina.
Autopulan vaivaamassa sodanjälkeisessä Euroopassa Aero Minoria vietiin 1940-luvun loppupuolella esimerkiksi Alankomaihin, Ranskaan, Itävaltaan ja Englantiin.
Tšekkoslovakialaisia autoja edustanut Suomen Koneliike toi Suomeen vain kaksi esittelykäytössä ollutta Aero Minor-henkilöautoa.
Aiheesta muualla

Kuvia tai muita tiedostoja aiheesta Aero Minor Wikimedia Commonsissa
Akhmetan piirikunta

Akhmetan piirikunta (georg. ახმეტის მუნიციპალიტეტი, Akhmetis munitsipaliteti) on piirikunta Kakhetin hallintoalueella Georgiassa. Piirikunnassa on noin 31 461 asukasta (vuonna 2014) ja sen pinta-ala on 2 208 neliökilometriä. Piirikunnan keskus on Akhmetan kaupunki.
Akhmetan alueella sijaitsevat Kveteran kaupunkilinnoitus, jonka kirkko on rakennettu 900-luvulla, ja 500-luvulla perustettu Alaverdin luostari. Piirikunnan pohjoisosassa sijaitsee vuoristoinen Tušetin alue, josta Alazani-joki saa alkunsa. Alueelle on perustettu Tušetin kansallispuisto vuonna 2003.
Aiheesta muualla

Kuvia tai muita tiedostoja aiheesta Akhmetan piirikunta Wikimedia Commonsissa
Georgian kaupungit ja piirikunnat
Aleksandr Potašov

| Mitalit> Maa:  Neuvostoliitto.Miesten yleisurheilu.MM-kilpailut  | Mitalit> Maa:  Neuvostoliitto.Miesten yleisurheilu.MM-kilpailut  | Mitalit> Maa:  Neuvostoliitto.Miesten yleisurheilu.MM-kilpailut  | Maa:  Neuvostoliitto> Miesten yleisurheilu. |
| --- | --- | --- | --- |
|  Kultaa | Tokio 1991 | 50 km kävely |  |
Aleksandr Potašov (ven. Александр Поташёв, s. 12. maaliskuuta 1962) on kävelijä, joka maailmanmestaruuteen huipentuneella urallaan edusti Neuvostoliittoa ja myöhemmin Valko-Venäjää.
Vuonna 1981 Potašov voitti 10 000 metrin kävelyssä nuorten EM-hopeaa. Hänen uransa kirkkain saavutus on 50 kilometrin kävelyn maailmanmestaruus 1991 Tokion kisoista ajalla 3.53.09. Kyseisessä kisassa hän ylitti maalilinjan kaulatusten silloisen maanmiehensä Andrei Perlovin kanssa, ja hänet julistettiin lopulta voittajaksi yhden sekunnin sadasosan erolla.
Nopeimmillaan Potašov on kävellyt 50 kilometriä aikaan 3.40.02. Tämä tapahtui Neuvostoliiton mestaruuskilpailuissa Moskovassa 27. toukokuuta vuonna 1990. 20 kilometriä hän on kävellyt aikaan 1.20.12, Navapolatskissa 21. toukokuuta vuonna 1994.
Potašov on 190 senttimetriä pitkä ja painoi aktiiviaikoinaan 77 kilogrammaa.
Aiheesta muualla

Aleksandr Potašov Kansainvälinen yleisurheiluliitto. (englanniksi)
Alblasserdam

| Alblasserdam |
| --- | --- |
 Kortlandse Molen -niminen tuulimylly Alblasserdamissa.
 lippu:  vaakuna

 Koordinaatit: 51°52′N, 4°40′E 
Valtio:  Alankomaat
Provinssi:  Etelä-Hollanti
Hallinto:  
 – Asutustyyppi:  Kunta
 – Pormestari:  Bert Blase
Pinta-ala:  
 – Kokonaispinta-ala:  9.96 km²
 – Maa:  8.79 km²
 – Josta vettä:  1.17 km² 
Väkiluku (30.11.2009):  19 003
 – Väestötiheys:  2164 as./km²
Aikavyöhyke:  UTC+1
 – Kesäaika:  UTC+2
Postinumero:  2950 - 2954
 
 www.alblasserdam.nl 
Infobox OKVirheellinen NIMI-arvo: 
Alblasserdam on Alankomaissa, Etelä-Hollannin provinssissa sijaitseva kunta. Asukkaita kunnassa on 19 003 (30.11.2009) ja väestötiheys on 2 164 as./km². Kunnan pinta-ala on 9,96 neliökilometriä, josta vettä on 1,17 km². Alblasserdamin pormestari on Bert Blase.
Alblasserdamin historia ulottuu noin 700 vuoden taakse. Ensimmäinen maininta paikkakunnasta on vuodelta 1299 peräisin olevasta Melis Stoke -kronikasta.
Alblasserdamin naapurikunnat ovat Nieuw-Lekkerland pohjoisessa, Graafstroom idässä, Papendrecht etelässä, Hendrik-Ido-Ambacht lounaassa ja Ridderkerk lännessä.
Alblasserdamin ystävyyskunta on Sereď Slovakiassa.
Tunnettuja asukkaita

Herbertus Bikker (s. 1915), sotarikollinen
Aiheesta muualla

Kuvia tai muita tiedostoja aiheesta Alblasserdam Wikimedia Commonsissa
Virallinen kotisivu (hollanniksi)
Kunnan kartta (Arkistoitu – Internet Archive) (hollanniksi)
Kartta Alblasserdamin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Al Arbour

| Al Arbour |
| --- | --- |
 Al Arbour vuoden 1957 Topps-jääkiekkokortissa.
Henkilötiedot
Syntynyt: 1. marraskuuta 1932 Sudbury, Ontario, Kanada
Kuollut: 28. elokuuta 2015 (82 vuotta)
Kansalaisuus:   Kanada
Jääkiekkoilija
Pelipaikka:  puolustaja
Maila:  left
Pituus:  183 cm
Paino:  82 kg
Pelaajaura
Pääsarjaura:  1953–1971
Seurat:  Detroit Red Wings, Chicago Black Hawks, Toronto Maple Leafs, St. Louis Blues
Valmennusura
Vuodet:  1970–1994
Seurat:  St. Louis Blues New York Islanders
Hockey Hall of Fame
 1996 
Alger Joseph ”Al” Arbour (1. marraskuuta 1932 Sudbury, Ontario, Kanada – 28. elokuuta 2015) oli kanadalainen jääkiekkoilija ja valmentaja. Hän johdatti valmentajana New York Islandersin neljään peräkkäiseen Stanley Cup -voittoon.
Pelaajaura

Arbour oli pelipaikaltaan puolustaja. Hän aloitti uransa 1957 Detroit Red Wingsissä. Myöhemmin hän pelasi Chicago Black Hawksissa, Toronto Maple Leafsissa ja St. Louis Bluesissa. Pelaajauransa aikana hän voitti Stanley Cupin neljästi.
Valmentajaura

Arbour aloitti valmentajauransa St. Louis Bluesin valmentajana 1970. Kahden kauden jälkeen Islandersin GM Bill Torrey palkkasi Arbourin nuoren joukkueen valmentajaksi.
Aluksi Arbour pani joukkueen puolustuksen kuntoon, ja joukkue päästi alle 100 maalia kaudessa. Joukkueen taso alkoi pikkuhiljaa nousta, ja Arbour voitti Jack Adams Awardin 1979. Vuonna 1980 Islanders voitti ensimmäisen Stanley Cup -mestaruutensa. Islanders voitti seuraavat kolme mestaruutta, ja pelasi vielä finaalissa kaudella 1984–1985, mutta hävisi alkavalle Edmonton Oilersin dynastialle. Arbour lopetti valmentajanuransa Kauden 1985–1986 jälkeen, ja siirtyi Islandersin organisaatioon.
Arbour palasi kuitenkin takaisin joukkueen valmentajaksi 1988–1994 väliseksi ajaksi. Vuonna 1994 jälkeen hän jäi lopullisesti eläkkeelle.
Uran lopettamisen jälkeen Islanders nosti numerolla 739 varustetun viirin hallin kattoon kunnioittaakseen Arbourin 739 runkosarjan voitto-ottelua valmentajana.
Arbour valittiin Hockey Hall of Fameen 1996.
Juhlaottelu

Arbour palasi vielä kerran Islandersin valmennukseen historiallisella yhden päivän sopimuksella 3. marraskuuta 2007. Näin Arbour sai urallaan 1 500 runkosarjaottelua täyteen Islandersin valmentajana. Tuona iltana Islanders pelasi Pittsburgh Penguinsia vastaan ja voitti ottelun 3–2. Voitto oli Islandersille 740. Albourin valmentamana.
Ottelun jälkeen pidetyssä juhlatilaisuudessa Arbourin viiri laskettiin alas hallin katosta ja tilalle nostettiin uusi viiri. Siinä on numeron 739 sijaan hänen Islandersissa valmentamiensa otteluiden lukumäärä 1 500.
Aldo Zenhäusern

Aldo Zenhäusern (3. elokuuta 1951 Visp, Sveitsi – 9. tammikuuta 2012) oli sveitsiläinen jääkiekkoilija. Hän oli Sveitsin jääkiekkojoukkueessa vuoden 1976 talviolympialaisissa Innsbruckissa. Hänen seurojaan olivat EHC Visp, HC Sierre, EHC Biel ja HC Lugano. Hänen poikansa on jääkiekkoilija Gerd Zenhäusern. Hän oli pelipaikaltaan puolustaja. Hän päätti uransa 1988.